Tetrameropseidae

Tetrameropseidae er en utdødd familie av små biller som levde i kritt-tiden.

Utseende 
Knøttsmå (ca. 1 millimeter lange), brede og hvelvede, mørke biller. Antennene er omtrent så lange som hodet er bredt, med en løs klubbe i spissen. Hodet er mye bredere enn langt, med nokså store fasettøyne. Pronotum er sekskantet, den bakre delen rektangulær, den fremre trapesformet, mye smalere enn dekkvingene. Disse er rundede og hvelvede. Beina er lyst brunlige, forholdsvis korte.

Utbredelse i tid og rom 
De to artene er begge beskrevet fra libanesisk rav. Dette stammer fra nedre kritt og er mellom 130-125 millioner år gammelt.

Levevis 
Ingenting er kjent om biologien til disse billene, men det er sannsynlig at de levde av sopp.

Systematisk inndeling  
Gruppen blir noen ganger plassert i familien muggbiller (Latridiidae).

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien Tetrameropseidae Kirejtshuk & Azar, 2008
 Slekten Atetrameropsis Kirejtshuk, 2013
 Atetrameropsis subglobosa Kirejtshuk, 2013
 Slekten Tetrameropsis Kirejtshuk & Azar, 2008
 Tetrameropsis mesozoica Kirejtshuk & Azar, 2008

Kilder 
 Fossilworks - Tetrameropseidae. Database over fossile arter

Eksterne lenker 
 Bilder av Tetrameropsis mesozoica
 

Fossile insekter
Biller